CELEX: 32009D0360
Language: mt
Date: 2009-04-30 00:00:00
Title: 2009/360/KE: Deċiżjoni tal-Kummissjoni tat- 30 ta' April 2009 li tikkompleta r-rekwiżiti tekniċi għall-karatterizzazzjoni tal-iskart stabbiliti mid-Direttiva 2006/21/KE tal-Parlament Ewropew u tal-Kunsill dwar l-immaniġġar ta’ skart mill-industriji ta’ estrazzjoni (notifikata taħt id-dokument numru C(2009) 3013)

1.5.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 110/48
            
         DEĊIŻJONI TAL-KUMMISSJONI
   tat-30 ta' April 2009
   li tikkompleta r-rekwiżiti tekniċi għall-karatterizzazzjoni tal-iskart stabbiliti mid-Direttiva 2006/21/KE tal-Parlament Ewropew u tal-Kunsill dwar l-immaniġġar ta’ skart mill-industriji ta’ estrazzjoni
   (notifikata bid-dokument numru C(2009) 3013)
   (2009/360/KE)
   IL-KUMMISSJONI TAL-KOMUNITAJIET EWROPEJ
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva 2006/21/KE tal-Parlament Ewropew u tal-Kunsill tal-15 ta’ Marzu 2006 dwar l-immaniġġjar ta’ skart mill-industriji ta’ estrazzjoni u li temenda d-Direttiva 2004/35/KE (1), u b’mod partikolari, il-punt (a) tal-Artikolu 22(1) tagħha,
   Billi:
   
               (1)
            
            
               id-Direttiva 2006/21/KE tipprovdi għall-karatterizzazzjoni tal-iskart bħala parti mill-pjan ta’ ġestjoni tal-iskart, li għandu jitfassal mill-operaturi tal-industriji ta’ estrazzjoni u jiġi approvat mill-awtorità kompetenti. L-Anness II ta’ dik id-Direttiva jipprovdi lista ta’ ċerti aspetti li għandhom jiġu inklużi fil-karatterizzazzjoni tal-iskart.
            
         
               (2)
            
            
               L-għan tal-karatterizzazzjoni tal-iskart mill-estrazzjoni huwa li jinkiseb it-tagħrif rilevanti dwar l-iskart li għandu jiġi mmaniġġjat għall-finijiet ta’ valutazzjoni u monitoraġġ tal-proprjetajiet, l-imġiba u l-karatteristiċi tiegħu u b’hekk jiġi żgurat li jkun qed isir ġestjoni skont il-kundizzjonijiet li jirrispettaw l-ambjent fil-medda t-twila. Barra minn hekk, il-karatterizzazzjoni ta’ estrazzjoni mill-iskart għandha tiffaċilità d-determinazzjoni tal-għażliet għall-ġestjoni ta’ skart tali u l-miżuri tal-mitigazzjoni relatati sabiex tiġi mħarsa s-saħħa tal-bniedem u l-ambjent.
            
         
               (3)
            
            
               It-tagħrif u d-dejta meħtieġa għall-karaterizzazzjoni tal-iskart mill-estrazzjoni għandhom jinġabru abbażi tat-tagħrif rilevanti eżistenti u xieraq jew, jekk meħtieġ, permezz tat-teħid ta’ kampjuni u l-ittestjar. Għandu jiġi żgurat li t-tagħrif u d-dejta għall-karatterizzazzjoni tal-iskart ikunu xierqa, u ta’ kwalità adegwata u rappreżentattiva tal-iskart. Dan it-tagħrif għandu jkun iġġustifikat kif jixraq fil-pjan ta’ ġestjoni tal-iskart għas-sodisfazzjoni sħiħa tal-awtorità kompetenti.
            
         
               (4)
            
            
               Il-livell ta’ dettall tat-tagħrif li għandu jinġabar u l-ħtigijiet tat-teħid ta’ kampjuni u tal-ittestjar għandhom jiġu adattati għat-tip ta’ skart, ir-riskji potenzjali għall-ambjent, u l-faċilità maħsuba tal-iskart. Mil-lat tekniku, għandu jkun possibbli li jiġi adottat approċċ iterattiv biex tiġi żgurata karatterizzazzjoni tal-iskart xierqa.
            
         
               (5)
            
            
               Mil-lat tekniku, ikun xieraq li jiġi eżentat skart iddefinit bħala inert skont il-kriterji stabbiliti fid-Deċiżjoni tal-Kummissjoni 2009/359/KE (2) mill-parti tal-ittestjar ġeokimiku.
            
         
               (6)
            
            
               Il-miżuri li hemm provvediment dwarhom f’din id-Deċiżjoni huma konformi mal-opinjoni tal-Kumitat stabbilita mill-Artikolu 18 tad-Direttiva 2006/12/KE tal-Parlament Ewropew u tal-Kunsill tal-5 ta’ April 2006 (3),
            
         ADOTTAT DAN IR-REGOLAMENT:
   Artikolu 1
   Il-karatterizzazzjoni tal-iskart
   1.   L-Istati Membri għandhom jiżguraw li l-karatterizzazzjoni tal-iskart li ssir mill-operaturi fl-industriji tal-estrazzjoni tkun konformi ma’ din id-Deċiżjoni.
   2.   Il-karatterizzazzjoni tal-iskart għandha tkopri l-kategoriji ta’ tagħrif li ġejjin kif speċifikati fl-Anness:
   
               (a)
            
            
               it-tagħrif ta’ sfond;
            
         
               (b)
            
            
               l-isfond ġeoloġiku tad-depożitu li se jiġi sfruttat;
            
         
               (c)
            
            
               in-natura tal-iskart u t-trattament ippjanat għalih;
            
         
               (d)
            
            
               l-imġiba ġeoteknika tal-iskart;
            
         
               (e)
            
            
               il-karatteristiċi u l-imġiba ġeokimika tal-iskart.
            
         3.   Il-kriterji biex jiġi ddefinit l-iskart inert stabbiliti fid-Deċiżjoni 2009/359/KE għandhom jitqiesu għall-iskop ta’ valutazzjoni tal-imġiba ġeokimika tal-iskart. Meta, abbażi ta’ dawk il-kriterji, l-iskart jiġi kkunsidrat li huwa “inert”, jiġi suġġett għall-parti rilevanti tal-ittestjar ġeokimiku msemmi f’punt 5 tal-Anness.
   Artikolu 2
   Il-ġbir u l-iskambju ta’ tagħrif.
   1.   It-tagħrif u d-dejta meħtieġa għall-karatterizzazzjoni tal-iskart għandhom jiinġabru fl-ordni stabbilita f’paragrifi 2 sa 5.
   4.   Għandhom jintużaw l-investigazzjonijiet u l-istudji eżistenti, inklużi l-permessi, l-istħarriġ ġeoloġiku, is-siti simili, il-listi ta’ skart inert, l-iskemi ta’ ċertifikazzjoni, l-istandards Ewropej jew dawk nazzjonali għal materjal simili eżistenti, u li jissodisfaw ir-rekwiżiti tekniċi stabbiliti fl-Anness.
   5.   Il-kwalità u r-rappreżentanza tat-tagħrif kollu għandhom jiġu evalwati u għandu jiġi identifikat it-tagħrif nieqes possibbli.
   6.   Meta jkun hemm nuqqas ta’ tagħrif li huwa meħtieġ għall-karatterizzazzjoni, għandu jitfassal pjan għat-teħid ta’ kampjuni konformi mal-istandard EN 14899 u għandhom jittieħdu l-kampjuni skont dak il-pjan tat-teħid ta’ kampjuni. Il-pjanijiet għat-teħid ta’ kampjuni għandhom jiġu bbażati skont it-tagħrif identifikat bħala meħtieġ, li jinkludi:
   
               (a)
            
            
               l-għan tal-ġbir tad-dejta
            
         
               (f)
            
            
               il-programm tal-ittestjar u r-rekwiżiti għat-teħid ta’ kampjuni,
            
         
               (g)
            
            
               is-sitwazzjonijiet ta’ teħid ta’ kampjuni, jinkludu t-teħid ta’ kampjuni minn kampjuni ta’ tħaffir, wiċċ tat-tħaffir, konvejer belt, munzell, għadira, jew sitwazzjoni oħra rilevanti.
            
         
               (h)
            
            
               il-proċeduri u r-rakkomandazzjonijiet għall-għadd ta’ kampjuni, id-daqs, il-massa, id-deskrizzjoni u t-trattament.
            
         L-affidabbiltà u l-kwalità tar-riżultati tat-teħid ta’ kampjuni għandhom jiġu evalwati.
   7.   Ir-riżultati tal-proċess ta’ karatterizzazzjoni għandhom jiġu evalwati. Fejn meħtieġ, għandu jinġabar tagħrif addizzjonali billi tintuża l-istess metodoloġija. Ir-riżultat finali għandu jiddaħħal fil-pjan tal-immaniġġar ta’ skart.
   Artikolu 3
   Din id-Deċiżjoni hija indirizzata lill-Istati Membri.
   
      Magħmula fi Brussell, 30 ta’ April 2009.
      
         
            Għall-Kummissjoni
         
         Stavros DIMAS
         
            Membru tal-Kummissjoni
         
      
   
   
      (1)  ĠU L 102, 11.4.2006, p. 15
   
   
      (2)  Ara paġna 46 ta' dan il-Ġurnal uffiċjali.
   
      (3)  ĠU L 114, 27.4.2006, p. 9.
   
      ANNESS
      
         IR-REKWIŻITI TEKNIĊI GĦALL-KARATTERIZZAZZJONI TA’ SKART
      
      1.   It-tagħrif tal-isfond
      
      Ir-reviżjoni u t-tagħrif tal-isfond ġenerali u l-objettivi tal-operazzjoni tal-estrazzjoni.
      Il-ġabra tat-tagħrif ġenerali dwar:
      
                  —
               
               
                  l-attività ta’ tiftix, ta’ estrazzjoni, jew tal-ipproċessar;
               
            
                  —
               
               
                  it-tip u d-deskrizzjoni tal-metodu tal-estrazzjoni u l-proċess applikat;
               
            
                  —
               
               
                  in-natura tal-prodott maħsub.
               
            2.   L-isfond ġeoloġiku tad-depożitu li se jiġi sfruttat
      
      L-identifikazzjoni tal-unitajiet ta’ skart li se jiġu esposti permezz tal-estrazzjoni u l-ipproċessar billi jiġi provdut it-tagħrif rilevanti dwar:
      
                  —
               
               
                  in-natura tat-tip ta’ blat fil-madwar, il-kimika u l-mineraloġija tagħhom, inklużi t-tibdil idrotermiku tal-blat mineralizzat u blat b’livell baxx ta’ minerali;
               
            
                  —
               
               
                  in-natura tad-depożitu, inkluż il-blat mineralizzat jew il-mineralizzazzjoni li twassal għal formazzjoni ta’ blat;
               
            
                  —
               
               
                  it-tipoloġija tal-mineralizzazzjoni, il-kimika u l-mineraloġija tagħhom, inklużi l-propjetajiet fiżiċi bħad-densità, il-porożità, id-distribuzzjoni tad-daqs ta’ partiċelli, il-kontenut tal-ilma, li jkopri l-minerali maħduma, il-minerali bla valur, il-minerali idrotermiċi li jkunu għadhom kif ifformaw.
               
            
                  —
               
               
                  id-daqs u l-ġeometrija tad-depożitu;
               
            
                  —
               
               
                  il-bidla minħabba l-kxif għall-elementi u l-bidla fis-superġene mil-lat kimiku u mineraloġiku.
               
            3.   L-iskart u t-trattament ippjanat għalih.
      
      Id-deskrizzjoni tan-natura tal-iskart kollu li jseħħ f’kull operazzjoni ta’ tiftix, estrazzjoni u pproċessar, inkluż is-saff ta’ fuq is-saff tat-tħaffir, l-iskart tal-ġebla u l-fdalijiet imwarrba, billi jiġi provdut tagħrif dwar l-elementi li ġejjin:
      
                  —
               
               
                  l-oriġini tal-iskart fis-sit ta’ estrazzjoni u l-proċess li qed jiġġenera dak l-iskart bħat-tiftix, l-estrazzjoni, it-tħin, il-konċentrazzjoni;
               
            
                  —
               
               
                  il-kwalità tal-iskart;
               
            
                  —
               
               
                  deskrizzjoni tas-sistema ta’ trasport tal-iskart;
               
            
                  —
               
               
                  id-deskrizzjoni tas-sustanzi kimiċi li se jintużaw matul it-trattament;
               
            
                  —
               
               
                  il-klassifikazzjoni tal-iskart skont id-Deċiżjoni tal-Kummissjoni 2000/532/KE (1), inklużi l-proprjetajiet perikolużi;
               
            
                  —
               
               
                  it-tip ta’ faċilità maħsuba tal-iskart, il-forma finali ta’ esponiment tal-iskart u l-metodu ta’ depożitar tal-iskart fil-faċilità.
               
            4.   L-imġiba ġeoteknika tal-iskart
      
      L-identifikazzjoni tal-parametri xierqa għall-valutazzjoni tal-karatteristiċi intrinsiċi fiżiċi tal-iskart meta titqies it-tip ta’ faċilità tal-iskart.
      Il-parametri rilevanti li għandhom jiġu kkunsidrati huma: il-granulometrija, il-plastiċità, id-densità u l-kontenut tal-ilma, il-livell ta’ kompattazzjoni, is-saħħa kontra t-tiċrit (shear strength) u l-angolu ta’ frizzjoni, il-proporzjon ta’ permeabbiltà u tal-vojta, il-kompressibbiltà u l-konsolidazzjoni.
      5.   Il-karatteristiċi u l-imġiba ġeokimika tal-iskart.
      
      L-ispeċifikazzjoni tal-karatteristiċi kimiki u mineraloġiċi tal-iskart, u ta’ kwalunkwe additivi jew residwi li jibqgħu fl-iskart.
      It-tbassir tal-kimika tad-dranaġġ wara ċertu żmien għal kull tip ta’ skart, waqt li jitqies it-trattament ippjanat, b’mod partikolari:
      
                  —
               
               
                  l-evalwazzjoni tal-metalli, il-lissija tal-ossanioni u tal-melħ wara ċertu żmien permezz ta’ test ta’ lissa għad-dipendenza tal-pH, u/jew test ta’ “percolation” tisfija u/jew rilaxx li jiddependi fuq iż-żmien u/jew ittestjar xieraq;
               
            
                  —
               
               
                  għandhom isiru testijiet statiċi jew kinetiċi għal skart li jkun fih is-sulfid sabiex jiġi ddeterminat id-dranaġġ ta’ ġebel aċiduż u l-lissijar ta’ metalli maż-żmien.
               
            
         (1)  ĠU L 226, 6.9.2000, p 3.